laion/Wikipedia-Exotic huggingface dataset:
জাতীয় জুট মিলস লিমিটেড

জাতীয় জুট মিলস লিমিটেড বাংলাদেশের সিরাজগঞ্জ জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। প্রতিষ্ঠাকালীন সময় এটির নাম ছিলো কওমী জুট মিলস লিমিটেড যা পরবর্তীতে বন্ধ হয় যায় এবং ২০১১ সালে পুনরায় এটিকে বর্তমান নামে চালু করা হয়। বাংলাদেশের উত্তরাঞ্চলের রাজশাহী বিভাগের সিরাজগঞ্জ জেলার রায়পুরে এই শিল্প প্রতিষ্ঠানটি অবস্থিত। এই শিল্প প্রতিষ্ঠানটি কওমী জুট মিল নামে ১৯৬০ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালে তৎকালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয়; পরবর্তীতে, ২০১১ সালে পুনরায় সরকারি অর্থায়নে এটিকে নতুন নামে চালু করা হয়। এই বৃহদায়তন শিল্প-কমপ্লেক্সটি ৭৫.২১ একর জায়গা জুড়ে অবস্থিত। এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪ হাজার কর্মী কাজ করতে পারে। এই মিলে রয়েছে ২৫২ হেসিয়ান, ২৪৮ সেকিং, ৩২ সিবিসি ও ৫৮০ স্পিন্ডেল লুম এবং গড়ে এর মাসিক উৎপাদন ক্ষমতা ১০.৫৬ মেট্রিক টন হেসিয়ান, ৩৪.৫৬ মেট্রিক টন সেকিং ও ২.৮৮ মেট্রিক টন সিবিসি লুম। কাপড় থলে। বাংলাদেশ পাটকল করপোরেশন; বাংলাদেশের পাটকলগুলোর তালিকা। "Hasina reopens jute mill in Sirajganj"। ডেইলি স্টার। ১০ এপ্রিল ২০১১। সংগ্রহের তারিখ ২২ জুন ২০১৯।  "জনবল সংকটে চট্টগ্রামের ১০ রাষ্ট্রায়ত্ত পাটকল"। দৈনিক যুগান্তর। ৬ মার্চ ২০১৮। সংগ্রহের তারিখ ২২ জুন ২০১৯।  "রাষ্ট্রায়ত্ত ২৬ পাটকল আধুনিকায়ন করবে চীন"। দৈনিক বণিক বার্তা। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ২২ জুন ২০১৯।  "জাতীয় জুট মিলস্ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৫ মার্চ ২০১৭। সংগ্রহের তারিখ ২২ জুন ২০১৯।  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ২২ জুন ২০১৯।  জাতীয় জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।
এস/২০০৯ এস ১

এস/২০০৯ এস ১ হল শনির একটি প্রচালক উপগ্রহিকা। এটি শনির বি বলয়ের বহির্ভাগে অবস্থিত এবং প্রায় ১,১৭,০০০ কিমি (৭৩,০০০ মা) দূরত্ব থেকে শনিকে প্রদক্ষিণ করছে। এই উপগ্রহিকাটির ব্যাস ৩০০ মি (৯৮০ ফু)। ২০০৯ সালের ২৬ জুলাই ক্রোনিয়ান বিষুব ঘটনার সময় যখন এই উপগ্রহিকাটি বি বলয়ের উপর প্রায় ৩৬ কিমি (২২ মা) দীর্ঘ একটি ছায়া ফেলে, তখন ক্যাসিনি ইমেজিং টিম কর্তৃক এই উপগ্রহিকাটি আবিষ্কৃত হয়। এস/২০০৯ এস ১ উপগ্রহিকাটি উক্ত বলয়ের উত্তরে প্রায় ১৫০ মি (৪৯০ ফু) বহিঃসৃত। শনির প্রাকৃতিক উপগ্রহ "A Small Find Near Equinox"। Cassini Solstice Mission। JPL/NASA। ৭ আগস্ট ২০০৯। ২০০৯-১০-১০ তারিখে মূল থেকে আর্কাইভ করা। সংগ্রহের তারিখ ২০১২-০১-০২।  "Cassini Imaging Science Team"। Cassini Imaging Central Laboratory for OPerationS। ২০১১-০৫-২০ তারিখে মূল থেকে আর্কাইভ করা। সংগ্রহের তারিখ ২০১২-০১-০২।  Porco, C. & the Cassini Imaging Team (২ নভেম্বর ২০০৯)। "S/2009 S1"। IAU Circular। 9091। ১১ জুন ২০১১ তারিখে মূল থেকে আর্কাইভ করা। সংগ্রহের তারিখ ২০১২-০১-০২।
ডেলো পাহাড়

ডেলো হিল কালিম্পং শহরে অবস্থিত দুটি পর্বতমালার মধ্যে একটি। ডুরপিন এবং ডেলোপাহাড় দুটিকে সংযুক্তকারী একটি শৈলশিরার উপর কালিম্পং শহরটি অবস্থিত। সমুদ্রসমতল থেকে পাহাড়ের উচ্চতা ১,৭০৪ মিটার (৫,৫৯০ ফুট) এবং এটি কালিম্পং শহরের সর্বোচ্চ স্থান। পাহাড়টি শহরের উত্তর-পূর্ব দিকে অবস্থিত। শহরে প্রধান পানীয় জলের উৎস হিসাবে কাজ করে তিন জলের জলাধার, যার মধ্যে দুটি এই পাহাড়ের উপরে উপস্থিত। কালিম্পং শহরে রেলি উপত্যকা, তিস্তা নদী এবং এর উপত্যকাগুলির আশেপাশের গ্রামগুলি এই স্থান থেকে দেখা যায়। কুয়াশা মুক্ত দিনে এই পাহাড় থেকে পশ্চিম সিক্কিমের তুষারাবৃত পাহাড়গুলিও দৃশ্যমান হয়। এই পাহাড়ের শীর্ষস্থানে বহিরাগত ফুলের সম্ভার যুক্ত কটি পার্ক রয়েছে, যা বিনোদনের উদ্দেশ্যে নির্মিত। পার্কটি পর্যটকদের পাশাপাশি স্থানীয়দের জন্য একটি জনপ্রিয় পিকনিক স্পট। পার্কের কাছাকাছি একটি হিন্দু মন্দিরও এখানকার জনপ্রিয় পরিদর্শন কেন্দ্র। সামগ্রিকভাবে ডেলো পাহাড়টি কালিম্পং শহর এবং এর পার্শ্ববর্তী পাহাড়গুলির ৩৬০ ডিগ্রী দৃশ্যের একটি দৃশ্যমান দৃশ্য সরবরাহ করে। India Handbook। Footprint handbooks। Trade & Travel Publications। ২০০০। পৃষ্ঠা 618। সংগ্রহের তারিখ ২০১২-১০-৩০।
মোহাম্মদ হাসান আলী খান

রিয়ার অ্যাডমিরাল (অবঃ) মোহাম্মদ হাসান আলী খান এনডিসি, পিএসসি, বি এন (১৯৫০ - ১৯ ফেব্রুয়ারি ২০১৩) ২০০৫ থেকে ২০০৭ সাল পর্যন্ত বাংলাদেশ নৌবাহিনীর প্রধান ছিলেন। রিয়ার অ্যাডমিরাল (অবঃ) মোহাম্মদ হাসান আলী খান ১৯৫০ সালে গাইবান্ধার জেলার হাট লক্ষ্মীপুর নামক স্থানে জন্মগ্রহণ করেন। ৯ মে ১৯৬৯ সালে তিনি পাকিস্তান নৌবাহিনীতে একজন ক্যাডেট কর্মকর্তা হিসাবে যোগ দেন। ১৯৭২ সালে বাংলাদেশ নৌবাহিনীর নির্বাহী শাখায় কমিশন লাভ করেন। তিনি ডিফেন্স সার্ভিসেস কমান্ড অ্যান্ড স্টাফ কলেজ এবং জাতীয় প্রতিরক্ষা কলেজ ঢাকা থেকে স্নাতক লাভ করেন। যুক্তরাষ্ট্রের প্যাসিফিক সেন্টার ফর সিকিউরিটি স্টাডিজ এক্সিকিউটিভস কোর্সের ডিগ্রীও নেন। মোহাম্মদ হাসান আলী খান বেশ কয়েকটি পোস্টে নেতৃত্ব দেন। রেঞ্জ অফ স্টাফ কম্যান্ড ছাড়াও অ্যাডমিনিস্ট্রেটিভ অথরিটি ঢাকা (অ্যাডমিন ঢাকা) ও নৌবাহিনীর সদর দফতরের নৌবাহিনীর সহকারী চিফ (লজিস্টিক্স) সহ স্টাফ কমান্ড পদে আয়োজিত ছিলেন। তিনি ১০ জানুয়ারি ২০০৫ সালে নৌবাহিনী প্রধানের দায়িত্ব গ্রহণ করেন ও ১০ ফেব্রুয়ারি ২০০৭ সালে সেই পদ থেকে অবসরে যান। ১৮ ফেব্রুয়ারি ২০১৩ সালে তিনি মারা যান এবং বনানী সামরিক কবরস্থানে তাকে কবর দেওয়া হয়। "Former Chief"। Bangladesh Navy। ২০১৬-০৭-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-১০।  "Ex-Navy Chief dead"। দ্য নিউ নেশন। ২৩ ফেব্রুয়ারি ২০১৩।
উৎমাছড়া

উৎমা নদী বা উমস্তা নদী বা উৎমা ছড়া বাংলাদেশের সিলেট জেলা এবং মেঘালয়ের মধ্যে অবস্থিত একটি আন্তঃসীমান্ত নদী। নদীটির দৈর্ঘ্য আনুমানিক ৩৩ কিলোমিটার। এটা পার্শ্ববর্তী বিছানাকান্দির মতোই। এই নদী পূর্ব খাসি পাহাড় জেলার চেরাপুঞ্জি মৌসিনরাম সংরক্ষিত বনভূমি হতে উৎপত্তি লাভ করেছে এবং বাংলাদেশের ভেতরে মাত্র ৫ কিলোমিটার প্রবাহিত হয়ে দক্ষিণে পিয়াইন নদীতে পতিত হয়েছে। উৎমা ছড়ার চারপাশে সারি সারি পাহাড়, পাহাড়ের বুকে গাঢ় সবুজের প্রলেপ, গাছপালা আর ঝোপঝাড় দিয়ে ভরা। পাহাড়ের বুক চিড়ে বয়ে চলেছে শীতল স্বচ্ছ জলরাশি। উৎমাছড়া সিলেটের কোম্পানীগঞ্জ উপজেলার উত্তর রণিখাই ইউনিয়নে অবস্থিত। শীতল স্বচ্ছ জলরাশি। ভারতের মেঘালয় রাজ্য থেকে নেমে আসা সিলেটের সীমান্তবর্তী এক নদের নাম ধলাই। মেঘালয় পাহাড়ের ঝরনার পানি এই নদের জলপ্রবাহের উৎস। ধলাই নদের উৎসমুখই হচ্ছে সাদাপাথরের রাজ্য। পাহাড়ি ঢলে উৎসমুখে পাঁচ একর জায়গা জুড়ে পড়েছে পলির মতো করে পাথরের স্তূপ। সাদা সাদা পাথর। রূপ-লাবণ্যে যৌবনা উৎমাছড়া পরতে পরতে সাজিয়ে রেখেছে সম্মোহনী সৌন্দর্য্য। সারি সারি পাহাড়। পাহাড়ের বুকে গাঢ় সবুজের আস্তরণ। প্রকৃতির অপার সৌন্দর্য্যের লীলাভূমি হচ্ছে উৎমাছড়া। পাথর ছড়ানো সর্বত্র। আকাশে নীলের ছায়া। যে স্থানকে সিলেটের নতুন ‘বিছনাকান্দি’ বলে অভিহিত করা হচ্ছে। সৌন্দর্য্যটা আসলে বর্ষাকালেই বেশি উপভোগ করা যায়। আর তা ছাড়া বর্ষার সময়ে উৎমাছড়ার সৌন্দর্য্য সবচেয়ে বেশি ধরা দেয়। অন্যান্য মৌসুমে উতমাছড়াকে মরুভূমির বুকে গজিয়ে ওঠা উদ্যানের মতো মনে হয়। যে দিকেই  যাবেন শুধু পাথর আর পাথর। সে সব পাথরের কোনোটাতে মোটা ঘাসের আস্তরণ, আবার কোনোটা বা ধবধবে সাদা। বিছানাকান্দি কুলুমছড়া লালাখাল পাংতুমাই ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪২। "লুকানো সৌন্দর্য তুরং ছড়া || ভ্রমণ"। জনকন্ঠ (ইংরেজি ভাষায়)। সংগ্রহের তারিখ ২০১৯-০৬-২১। [স্থায়ীভাবে অকার্যকর সংযোগ] "ধলাই নদের উৎস মুখে"। প্রথম আলো। সংগ্রহের তারিখ ২০১৯-০৬-২৪।  "প্রিয় গন্তব্য: সিলেটের উৎমাছড়া"। প্রিয়.কম (ইংরেজি ভাষায়)। সংগ্রহের তারিখ ২০১৯-০৬-২১।  "একদিনে ভোলাগঞ্জের সাদা পাথর, উৎমাছড়া ও তুরুংছড়া ভ্রমণ | Kazirbazar.com"। archive.is। ২০১৯-০৬-২৪। Archived from the original on ২০১৯-০৬-২৪। সংগ্রহের তারিখ ২০১৯-০৬-২৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কালাগুল চা বাগান

কালাগুল চা বাগান বাংলাদেশের সিলেট জেলায় অবস্থিত একটি চা বাগান। সিলেট শহরের উত্তর প্রান্ত ঘিরে ১৫ কিলোমিটার দূরে বিমানবন্দর সড়কে চৌকিদেকিতে মনোলোভা একটি চা বাগান কালাগুল চা বাগান। এর পাশেই বাংলাদেশ তথা উপমহাদেশের বৃহত্তম এবং সর্বপ্রথম প্রতিষ্ঠিত চা বাগান মালনীছড়া চা বাগান ও লাক্কাতুরা চা বাগান অবস্থিত। ১৮৫৪ সালে পাক-ভারতীয় উপমহাদেশের সিলেটেই প্রথম চা উৎপাদন শুরু হয়। চায়ে অভ্যস্ত হয়ে পড়ে ব্রিটিশ আর বাংলাদেশিরা। ১৯৮৮ সাল থেকে এখনও ব্যক্তিগত মালিকানায় রয়েছে। ১৯৭১ সালের ১৩ এপ্রিল কালাগুল বাগানে বিভীষিকাময় গনহত্যার সৃষ্টি হয়। চা শ্রমিকদের জীবনে সেই সময়টা এখনো "সংগ্রামের সময়" নামে পরিচিত। এই দিনে কালাগুল চা বাগানে গনহত্যা ও নারী নির্যাতন চালান হয়। সিলেটের প্রাচীন চা বাগানগুলোর অন্যতম কালাগুল চা বাগান। বাগানে প্রবেশের পর পরই মেঠো পথধরে হাঁটতে হাঁটতে শোনা যায় কিচির-মিচির, যেন আপনাকে স্বাগত জানাতে  উল্লাসে মেতেছে নানা জাতের বুনো পাখি। সবুজ বনানীই হলো কালাগুল চা বাগান। চা বাগানের বুক ভেদ করে চলে গেছে দৃষ্টিনন্দন সড়ক। আকাশপথে যারা সিলেটে আসেন তাদের প্রথমেই স্বাগত জানায় এই চা-বাগান। বাগানে হাঁটলেই চোখে পড়বে কমলা, কাঁঠাল ও সুপারি বাগান। এছাড়া ট্যাং ফল, আগর, রাবার, চন্দনসহ অনেক ওষুধি-শোভাবর্ধক বৃক্ষ রয়েছে বাগানটিতে। বাগানের পাশাপাশি কালাগুল সনাতন ধর্মাবলম্বীদের জন্য তীর্থস্থান। সনাতন বিশ্বাস মতে, মহাদেব শিবপত্নী মা কালি বা সতীর গ্রীবাংশটি এখানে পড়েছিল। কালিবাড়ী মন্দিরে পাথর রূপে তা সংরক্ষিত। মালনীছড়া চা বাগান সাত রং চা লাক্কাতুরা চা বাগান পাংতুমাই কৈলাশটিলা ড্রিমল্যান্ড পার্ক সিলেট জেলা, লাক্কাতুরা চা বাগান। "বাংলাদেশ জাতীয় তথ্য বাতায়ন"।  |ইউআরএল= অনুপস্থিত বা খালি (সাহায্য) "সিলেটের কালাগুল চা বাগানে সন্ত্রাসী হামলা :: দৈনিক ইত্তেফাক"। archive.ittefaq.com.bd (Bengali ভাষায়)। সংগ্রহের তারিখ ২০১৯-০৬-২১। উদ্ধৃতি শৈলী রক্ষণাবেক্ষণ: অচেনা ভাষা (link) "চলুন যাই কালাগুল চা বাগানে"। NTV Online। সংগ্রহের তারিখ ২০১৯-০৬-২৩।  "চা বাগানে পাক গণহত্যা-পৈশাচিক বর্বরতা"। RTV Online (ইংরেজি ভাষায়)। সংগ্রহের তারিখ ২০১৯-০৬-২৩।  সিলেটে গণহত্যা। – তাজুল মোহাম্মদ।  যুদ্ধ ও নারী। – ড. এম এ হাসান।  সিলেটের যুদ্ধকথা। – তাজুল মোহাম্মদ।  BanglaNews24.com। "উপমহাদেশের প্রথম চা বাগানে"। banglanews24.com (ইংরেজি ভাষায়)। সংগ্রহের তারিখ ২০১৯-০৬-২৩।  চা বাগানে গণহত্যা : ১৯৭১। - লেখকঃ অপূর্ব শর্মা।  মুক্তিযুদ্ধে বাংলাদেশের চা শ্রমিক। – দীপংকর মোহান্তে।  মুক্তিযুদ্ধে শহীদ চিকিৎসক জীবনকোষ। – বায়জীদ খুরশীদ রিয়াজ।
বাংলাদেশ হাওর ও জলাভূমি উন্নয়ন অধিদপ্তর

বাংলাদেশ হাওর ও জলাভূমি উন্নয়ন অধিদপ্তর এটি একটি সরকারী বোর্ড যা বাংলাদেশের জলাভূমি এবং হাওর এর ব্যবস্থাপনা ও নিয়ন্ত্রণের জন্য কাজ করে থাকে। এর সদরদপ্তর ঢাকা, বাংলাদেশ এ অবস্থিত। বাংলাদেশ সরকার ২২ ফেব্রুয়ারি ১৯৭৭ তারিখে হাওর উন্নয়ন বোর্ড গঠন করে একটি অধ্যাদেশ পাস করে। ১১ সেপ্টেম্বর ২০০০ সালে এটি রাষ্ট্রপতির আদেশে বাংলাদেশ হাওর ও জলাভূমি উন্নয়ন অধিদপ্তরটি পুনর্গঠন করা হয়। "About BHWDB"। Department of Bangladesh Haor and Wetland Development। ২২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬।  "PM for proper utilisation of wetlands"। The Daily Star। ৬ মে ২০১৬। সংগ্রহের তারিখ ২১ নভেম্বর ২০১৬।  "Sorry tale of haor people"। The Daily Star। ১৭ অক্টোবর ২০১৫। সংগ্রহের তারিখ ২১ নভেম্বর ২০১৬।  "Haor-wetland board to be autonomous"। Dhaka Tribune। ২২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬।
সূর্যডিম আম

সূর্যের ডিম আম বা মিয়াজাকি আম (বৈজ্ঞানিক নাম: Taiyo-no-tomago)) একটি জাপানি আম। আন্তর্জাতিক বাজারে এটি ‘লাল আম’ নামে পরিচিত। তাইয়ো নো তামাগো’র অর্থ হচ্ছে সূর্যের ডিম। এই আম অনেকটাই মুরগির ডিমের মতো। আর আমের রঙটাও যেহেতু লাল, তাই এর এমন নামকরণ করা হয়েছে। জাপানের তাইয়ো নো তামাগো আম, বাংলা ভাষায় যার অর্থ সূর্যের ডিম আম পৃথিবীর সবচেয়ে দামি আম। বিশ্বব্যপী এই আম লাল আম হিসেবে অধিক পরিচিত। জাপানের মিয়াজাকিতে উৎপন্ন হয় বলে অনেকে একে মিয়াজাকি আম নামেও ডাকে। প্রতি বছর এপ্রিলে মিয়াজাকির পাইকারি বাজারে সূর্যের ডিম আমের নিলাম হয়। স্থানীয় বিশেষজ্ঞরা আমের আকার আকৃতি, রং, মিষ্টতা, স্বাদ ইত্যাদির উপর ভিত্তি করে সেরা সূর্যের ডিম নির্বাচন করেন। এই আমের সাথে উত্তর আমেরিকার ডোল ব্র্যান্ডের আমের তুলনা করা যেতে পারে। কিন্তু মূল্যের দিক থেকে তাইয়ো নো তামাগোর আম অনেকটাই এগিয়ে। তাইয়ো নো ব্র্যান্ডের আমের আরেকটি বৈশিষ্ট্য হচ্ছে এর কোনো আমের ওজনই ৩৫০ গ্রামের অধিক নয়। খাগড়াছড়ি জেলার মহালছড়ি উপজেলার ধুমনিঘাট এলাকায় ৩৫ একর জায়গাজুড়ে ব্যক্তিগত একটি কৃষি খামারে ২০১৬ সাল থেকে সূর্যের ডিম আমের চাষাবাদ শুরু হয়েছে। ইতিমধ্যে ৩ থেকে ৪ বছর বয়সী প্রায় ১২০টি গাছের প্রতিটিতে ৩০ থেকে ৪০টি পর্যন্ত আম ধরেছে। হাড়িভাঙ্গা আলফানসো সুরমা ফজলী মিয়াজাকি আম এত দামি কেন?, কালের কণ্ঠ, ২০ জুন ২০২৩ "Miyazaki Mango Products | Authentic Japanese product"। japan-brand.jnto.go.jp। সংগ্রহের তারিখ ২০১৯-০৭-২৪।  "আমের জাতপাত"। প্রথম আলো। সংগ্রহের তারিখ ২০১৯-০৭-২৪।  "Japan: 'Egg of the Sun' mango"। www.freshplaza.com (ইংরেজি ভাষায়)। ২০১৯-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৪।  "একটি আমের দাম ৬ হাজার টাকা"। jagonews24.com। সংগ্রহের তারিখ ২০১৯-০৭-২৪।  Demetriou, Danielle (২০১৪-০৪-১১)। "A pair of mangoes sells for record £1,760 in Japan" (ইংরেজি ভাষায়)। আইএসএসএন 0307-1235। সংগ্রহের তারিখ ২০১৯-০৭-২৪।  "ফলের রাজা রাজার ফল | ভিন্ন চোখে"। archive1.ittefaq.com.bd। সংগ্রহের তারিখ ২০১৯-০৭-২৪। [স্থায়ীভাবে অকার্যকর সংযোগ] "একজোড়া আম ৩ হাজার ডলার"। samakal.com। ২০১৯-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৪।  বিশ্বের সবচেয়ে দামি আম ‘সূর্যডিম’ এখন বাংলাদেশে, যুগান্তর, ২১ মে ২০২১
শাহ ইকবাল মুজতবা

রিয়ার অ্যাডমিরাল শাহ ইকবাল মুজতবা এনডিসি, পিএসসি, বি এন (জন্ম ১৯৪৮) সাবেক বাংলাদেশ নৌবাহিনীর প্রধান। শাহ ইকবাল মুজতবা ১১ নভেম্বর ১৯৬৬ সালে পাকিস্তান নৌবাহিনীতে অফিসার ক্যাডেট হিসেবে যোগদান করেন। ১ জুন, ১৯৭০ সালে নির্বাহী শাখা কমিশন করেন। ডিফেন্স সার্ভিসেস কমান্ড ও স্টাফ কলেজ ঢাকা থেকে স্নাতক করেন। ২০০১ সালে ন্যাশনাল ডিফেন্স কলেজ থেকে ঢাকা থেকে ও স্নাতক করেন। এছাড়া ১৯৯৩ সালে মার্কিন নৌযান স্নাতকোত্তর বিদ্যালয়ে সিনিয়র ইন্টারন্যাশনাল ডিফেন্স ম্যানেজমেন্ট কোর্স (সিআইডিএমসি) এবং ১৯৯৮ সালে মার্কিন নেভি জাস্টিস স্কুলে মিলিটারি অ্যান্ড পিসকিপিং অপারেশনস কোর্স লিগ্যাল অ্যাসপেক্টে যোগদান করেন। রিয়ার অ্যাডমিরাল শাহ ইকবাল মুজতবা বিভিন্ন ধরনের জাহাজ ও স্থাপনা পরিচালনা করেন। নৌবাহিনীর পরিচালক (ডিএনপি), নৌবাহিনী  সদর দফতরে নৌবাহিনীর পরিচালক (ডিএনপি), নৌ গোয়েন্দা পরিচালক (ডিএনআই)হিসেবে দায়িত্ব পালন করেন। নৌবাহিনীর প্রশাসনিক কর্তৃপক্ষ ঢাকা (অ্যাডমিন ঢাকা), কমান্ডার কমান্ডিং খুলনা (কমখুল), কমান্ডার কমান্ডিং বিএন ফ্লোটিলা (কম্বান), কমান্ডার কমান্ডিং চট্টগ্রাম (কমচিট)। নৌবাহিনীর সদর দফতরে নৌবাহিনীর সহকারী প্রধান (অপারেশনস) এবং নৌবাহিনীর সহকারী প্রধান (কার্সেল) হিসেবে দায়িত্ব পালন করেন। পেশাগত দায়িত্ব ছাড়াও তিনি ডিফেন্স সার্ভিসেস কমান্ড এবং স্টাফ কলেজের ডেপুটি কমান্ড্যান্ট হিসাবেও দায়িত্ব পালন করেন। প্রতিরক্ষা উপদেষ্টা হিসেবে মালয়েশিয়ায় কূটনৈতিক নিয়োগ। নৌবাহিনীর প্রধান হিসাবে নিয়োগের পূর্বে তিনি স্বরাষ্ট্র মন্ত্রণালয়ের অধীনে বাংলাদেশ কোস্ট গার্ডের মহাপরিচালক হিসাবে দায়িত্ব পালন করেন। শাহ ইকবাল মুজতবা ৪ জুন ২০০৪ সালে নৌবাহিনী প্রধান পদে নিযুক্ত হন। দীর্ঘ ৩৪ বছর নৌবাহিনীর চাকরি শেষে ১০ জানুয়ারি ২০০৫ সালে অবসর গ্রহণ করেন। ব্যক্তিগত জীবন তিনি নাঈম মুজতবাকে বিয়ে করেন এবং তাদের দুই মেয়ে রয়েছে। "সহিংসতায়-মৃত্যুতে বিজয়ের আনন্দ ম্লান হচ্ছে"। banglanews24.com। সংগ্রহের তারিখ ৯ জুলাই ২০২১।  Daily times: B’desh naval chief meets Rao "Senior Navy officers redeployed Redeployment aims at replacing positions of retired officers"। ১৪ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২২ জুন ২০১৯।
মো. আবু তাহের (রিয়ার অ্যাডমিরাল)

রিয়ার অ্যাডমিরাল মো. আবু তাহের ৪ জুন ১৯৯৯ থেকে ৩ জুন ২০০২ পর্যন্ত বাংলাদেশ নৌবাহিনীর প্রধান ছিলেন। তিনি ১৯৯৯ সাল থেকে ২০০২ সাল পর্যন্ত বাংলাদেশ নৌবাহিনীর প্রধান ছিলেন। ২০১৭ সালে তিনি কুমিল্লা জেলার পরিষদের চেয়ারম্যান নির্বাচিত হন। "Bangladesh Navy"। www.navy.mil.bd। ২০১৬-০৭-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-১০।  SP's Military Yearbook (ইংরেজি ভাষায়)। Guide Publications। ২০০২-০১-০১। পৃষ্ঠা 2009।  Scobell, Andrew; Wortzel, Larry M. (২০০৬-০১-০১)। Shaping China's Security Environment: The Role of the People's Liberation Army (ইংরেজি ভাষায়)। Strategic Studies Institute, U.S. Army War College। পৃষ্ঠা 258। আইএসবিএন 9781584872511।  Selections from Regional Press (ইংরেজি ভাষায়)। Institute of Regional Studies। ১৯৯৯-০১-০১। পৃষ্ঠা 54।
ইমামত দিবস

আরবী ১৮ ই জিলহজ ইসলামের ইতিহাসে একটি স্মরণীয় দিন। ঈদে গাদীর নামেও এ দিনটি পরিচিত। হযরত আলীর রা: এর ইমামত প্রাপ্তি দিবস। ইমামত Day দ্বারা পালিত হয় Nizari ইসমাইলি শিয়া মুসলমানদের দিন যে তাদের বার্ষিকী উপলক্ষে বর্তমান <i id="mwCg">(হাজার)</i> ইমাম সময় ইমাম পরিণত তাঁর পূর্বসুরী সফল হয়েছে। আগা খান চতুর্থ ইসমাইলিসের 49 তম ইমাম, তাঁর পিতামহ আগা খান তৃতীয়টি 11 জুলাই 1957 এ সফল হয়েছিলেন। তার ইমামত দিবস বার্ষিক 11 জুলাই পালন করা হয়। সময়ের ইমামের স্বীকৃতি ইসমাইলীদের বিশ্বাস ও বিশ্বাসের কেন্দ্রস্থল। ইমামত দিবস এটিকে শক্তিশালী করার এবং ইমামের প্রতি কৃতজ্ঞতা প্রকাশের উপলক্ষ প্রদান করে, যিনি শতাব্দীর প্রাচীন নেতৃত্বের ঐতিহ্যকে ধরে রেখে বিশ্বাসের দিকনির্দেশনা প্রদান করেন এবং তাদের জীবনের মান ও নিরাপত্তা উন্নত করতে কাজ করেন। এটি একটি দিন ইমামকে তাদের আধ্যাত্মিক আনুগত্য পুনর্বার এবং তাদের বিশ্বাসের নীতিশাস্ত্র তাদের প্রতিশ্রুতি পুনর্নবীকরণ করার একটি দিন। শিয়াদের মতে ইসলামী আকিদায় যেই অর্থ, যেই গুরুত্ব ও মর্যাদা একজন স্বাধীন ও পূর্ণাঙ্গ শরীয়ত প্রবর্তক নবী ও রসূলের রয়েছে, একই অর্থ, তাৎপর্য ও মর্যাদা তাদের ‘ইমামে মা’সূম’ (নিষ্পাপ ইমাম)-এরও রয়েছে। দশম হিজরির এ দিনে রাসুল সা: যে ঘোষণা দেন তারই আলোকে এ দিনটি উদযাপিত হয় অত্যন্ত গুরুত্বের সাথে। রাসুলের সা: উক্তি বা বক্তব্যের আলোকে শিয়াদের একটা বড় অংশ বিশ্বাস করেন মোহাম্মদের পর মুসলমানদের নেতৃত্ব ন্যস্ত হয়েছিল হযরত আলীর উপর। তিনি মুসলমানদের ইমাম হিসেবে নিযুক্ত হয়েছিলেন। আর এই দায়িত্ব চূড়ান্তভাবে অর্পিত হয়েছিল গাদিরে খুমের ঐতিহাসিক স্থানে। ক্ষেত্র বিশেষে আহলে সুন্নাতও ‘ইমাম’ এবং ‘ইমামত’ শব্দ দু’টি ব্যবহার করে থাকেন। ‘ইমাম’ হলেন ধর্মীয় ক্ষেত্রে নেতৃস্থানীয় ব্যক্তিত্ব। আর ইমামত হচ্ছে ইমামের বিশেষ যোগ্যতা বা পদবী। ধর্মীয় বিষয়াদিতে অগাধ দক্ষতা ও পান্ডিত্যের অধিকারী ব্যক্তি, যিনি আল্লাহ্ ও তাঁর রসূল এবং সাহাবা কেরামের নির্দেশিত পথের দিশারী হন এবং ধর্মীয় জটিল বিষয়াদির সমাধান দিতে যিনি সক্ষম হন তাঁকেই আহলে সুন্নাতের পরিভাষায় ‘ইমাম’ বলে। এহেন অর্থের ভিত্তিতে ‘ইমাম’ শব্দটি আপন অর্থে যথার্থ। এটা নবী, সাহাবী অথবা খলীফা কোনটার মর্যাদার সাথে আদর্শগতভাবে প্রতিদ্বন্দ্বী নয়। তাই সেটার ব্যবহার এ অর্থে আপত্তিকরও নয়। "Imamat Day Mubarak!"। TheIsmaili.org। ২০০৯-০৭-১১। সংগ্রহের তারিখ ২০১০-০৭-০৫। [স্থায়ীভাবে অকার্যকর সংযোগ] "Introduction to His Highness the Aga Khan"। The Institute of Ismaili Studies। ২০১০-০১-২৮। ২০১০-০৫-০৩ তারিখে মূল থেকে আর্কাইভ করা। সংগ্রহের তারিখ ২০১০-০৭-০৫।  admin (২০১৭-১২-১৮)। "ইমামত ও ইমাম সম্পর্কে শিয়াদের দৃষ্টিভঙ্গি"। Welcome To Anjuman-E- Rahmania Ahmadia Sunnia Trust (ইংরেজি ভাষায়)। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-২২।
আবু সাঈদ মোহাম্মদ আবদুল আওয়াল

রিয়ার অ্যাডমিরাল আবু সাঈদ মোহাম্মদ আবদুল আওয়াল (জি), এনএনডিসি, এমডিএস, পিএসসি, বি এন (জন্ম ১৯৫৭) বাংলাদেশ নৌবাহিনীর রিয়ার অ্যাডমিরাল ও সাবেক সহকারী চীফ। নৌবাহিনীর অগ্রণী ব্যাচের সদস্য। এএসএম আবদুল আওয়াল ১৯৫৭ সালে জামালপুর জেলায় জন্মগ্রহণ করেন। ১৯৭৬ সালের জুলাই মাসে একজন ক্যাডেট কর্মকর্তা হিসাবে বাংলাদেশ নৌবাহিনীতে যোগ দেন। জানুয়ারিত ১৯৭৯ সালে তিনি বাংলাদেশ নৌবাহিনীর ভারপ্রাপ্ত উপ-লেফটেন্যান্ট হিসেবে দায়িত্ব পালন করেন। নৌ কর্মজীবনে তিনি তুরস্ক, ভারত, যুক্তরাজ্য এবং মার্কিন যুক্তরাষ্ট্রে বিভিন্ন প্রশিক্ষণ পান। ডিফেন্স সার্ভিসেস কমান্ড এবং স্টাফ কলেজ এবং ন্যাশনাল ডিফেন্স কলেজ থেকে স্নাতক হন। সফল বন্দুকধারী হিসাবে তার দীর্ঘ নৌযান চলাকালীন প্রায় সব ধরনের জাহাজ ও সংস্থায় কমান্ড দেন। তিনি বিএনএস উমর ফারুক ও বিএনএস আলী হায়দারকে কমান্ড দেন। কমান্ডার কমান্ডিং বিএন ফ্লোটিলা (কম্বান) হিসেবে কর্মরত ছিলেন। বি এন ফ্লিট কমান্ডের স্টাফ নিয়োগের দায়িত্বে ছিলেন। প্রতিরক্ষা উপদেষ্টা হিসেবে শ্রীলংকায় কূটনৈতিক দায়িত্ব পালন করেন। রিয়ার অ্যাডমিরাল পদে পদোন্নতি পান ২৯ সেপ্টেম্বর ২০০১ সালে। নৌবাহিনী (অপারেশন) এর সহকারী চিফ হিসাবে নিয়োগ লাভ করেন। আগস্ট ২০১০ থেকে জানুয়ারী ২০১৫ পর্যন্ত মালদ্বীপের হাই কমিশনার ছিলেন। ব্যক্তিগত জীবনে তিনি অবিবাহিত ও এক মেয়ের জনক। বাংলাদেশ সেনাবাহিনী Merrett, Neil (৩০ এপ্রিল ২০১১)। "Expatriate "troubles" exacerbated by lack of border policy, says immigration head"। Minivan News। ২৯ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২ জুলাই ২০১১।  "Navy clinch title"। Financial Express। ২৫ অক্টোবর ২০০৮। ২ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১১।  "Awal promoted to Rear Admiral"। Daily Star। সংগ্রহের তারিখ ৩ জুলাই ২০১১।  "Rear Admiral Awal made envoy to Maldives"। Daily Star। ২ আগস্ট ২০১০। সংগ্রহের তারিখ ৩ জুলাই ২০১১।  "Take steps to expand trade ties with Maldives"। Daily Star। ৩ সেপ্টেম্বর ২০১০। সংগ্রহের তারিখ ৩ জুলাই ২০১১।  "Bangladesh appoints new High Commissioner to Maldives"। Haveeru Daily। Malé। ১৭ জানুয়ারি ২০১৫। ৩ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৬।
মারিও সোয়ারেস

মারিও আলবার্তো নোবার লোপস সোয়ারেস (৭ ডিসেম্বর ১৯২৪ - ৭ জানুয়ারি ২০১৭) ছিলেন একজন পর্তুগিজ রাজনীতিবিদ যিনি ১৯৭৬ থেকে ১৯৭৮ সাল পর্যন্ত পর্তুগালের প্রধানমন্ত্রী এবং ১৯৮৩ থেকে ১৯৮৫ সাল পর্যন্ত, এবং পরবর্তীতে পর্তুগালের ১৭ তম প্রেসিডেন্ট ১৯৮৬ থেকে ১৯৯৬ পর্যন্ত। Barry Hatton। "Mario Soares, Portugal's former president and PM, dies at 92"। AP।
গোগনগর ইউনিয়ন

গোগনগর ইউনিয়ন নারায়ণগঞ্জ সদর উপজেলার সবচেয়ে ছোট একটি ইউনিয়ন। এটি ১৯৪৩ খ্রিষ্টাব্দে স্থাপিত হয়। ব্রিটিশ শাসন আমলের আনুমানিক ১৯৪৩ সালে প্রথম গোগনগর ও সৈয়দপুর এলাকা নিয়ে অত্র ইউনিয়ন গঠিত হয় । ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। গোগনগর ইউনিয়নের সর্বপ্রথম চেয়ারম্যান এর নাম মো: সদর উদ্দিন দেওয়ান । পরবর্তীতে পর্যায়ক্রমে একের পর এক চেয়ারম্যান এর পরিবর্তন হয় । বর্তমান চেয়ারম্যান এর নাম ফজর আলী। নারায়ণগঞ্জ জেলার সদর উপজেলার গোগনগর ইউনিয়নটি একটি অতি জনবহুল ইউনিয়ন। অত্র ইউনিয়নের পূর্ব দিকে দিয়ে বয়ে গেছে খরস্রোতা শীতলক্ষ্যা নদী। এবং ইউনিয়নের পশ্চিম দিকে বয়ে গেছে বুড়িগঙ্গা নদী।এছাড়াও অত্র ইউনিয়নের বুক চিরে অসংখ্যা খাল প্রবাহিত হয়েছে। এক সময় এ সকল খাল দিয়ে প্রতিনিয়ত নৌকা ও ছোট ছোট লঞ্চ চলাচল করত। সরকারী প্রাথমিক বিদ্যালয়ের সংখ্যা: ৪টি বে-সরকারী প্রাথমিক বিদ্যালয়ের সংখ্যা: ১টি সরকারি উচ্চ বিদ্যালয়: ১টি বে-সরকারী উচ্চ বিদ্যালয়ের সংখ্যা: ১টি মাদ্রাসা: ৫টি "এক নজরে গোগনগর ইউনিয়ন"। গণপ্রজাতন্ত্রী বাংলাদেশ সরকারঃ জাতীয় তথ্য বাতায়ন। সংগ্রহের তারিখ ২৭ অক্টোবর ২০১৬। [স্থায়ীভাবে অকার্যকর সংযোগ]
আটুলিয়া ইউনিয়ন

আটুলিয়া ইউনিয়ন খুলনা বিভাগের অন্তর্গত সাতক্ষীরা জেলার শ্যামনগর উপজেলার একটি ইউনিয়ন। আটুলিয়া ইউনিয়নের আয়তন ১০ বর্গ কি.মি.। ২০০১ সালের পরিসংখ্যান অনুযায়ী আটুলিয়া ইউনিয়নের লোকসংখ্যা ৩৭,০৬৫ জন। এর মধ্যে পুরুষ ১৮,৫৭৫ জন এবং মহিলা ১৮,৪৯০ জন। শ্যামনগর উপজেলা থেকে আটুলিয়া ইউনিয়নের দুরত্য প্রায় ১১ কিলোমিটার। শ্যামনগর উপিজেলা বাসস্টান্ড হতে  বাস,মটোরসাইকেল অথবা ইঞ্জীন চালিত ভ্যানে করে আটুলিয়া ইউনিয়নে আসা যায়। আটুলিয়া ইউনিয়নে ২টি ডিগ্রি কলেজ ও ৫ মাধ্যমিক বিদ্যালয় আছে। সরকারী প্রাথমিক বিদ্যালয় আছে ১৫টি, মাদ্রাসা আছে ৭ টি। ইউনিয়নে আনুমানিক ৫০+ টি মসজিদ এবং ১০ টি মন্দির রয়েছে। "আটুলিয়া ইউনিয়ন"। atuliaup.satkhira.gov.bd (ইংরেজি ভাষায়)। ২০১৯-০৬-২২ তারিখে মূল থেকে আর্কাইভ করা। সংগ্রহের তারিখ ২০১৯-০৬-২২।  আটুলিয়া ইউনিয়নের ওয়েবসাইট ওয়েব্যাক মেশিনে আর্কাইভকৃত ২২ জুন ২০১৯ তারিখে